b'\n_START_ARTICLE_\nOratorija (maldos namai)\n_START_SECTION_\nIstorija\n_START_PARAGRAPH_\nOratorij\xc5\xb3 kilm\xc4\x97 siejama su koply\xc4\x8diomis, kurios buvo statomos prie kankini\xc5\xb3 \xc5\xa1ventykl\xc5\xb3, kad \xc5\xa1iose vietose gal\xc4\x97t\xc5\xb3 tikintieji susirinkti ir pasimelsti. Seniausia i\xc5\xa1likusi oratorija yra Ravenos (Italija) vyskup\xc5\xb3 koply\xc4\x8dia (~ 500 m.). \xc5\xa0iuo terminu da\xc5\xbenai apibr\xc4\x97\xc5\xbeiami labai nedideli statiniai, i\xc5\xa1lik\xc4\x99 nuo pirmojo t\xc5\xabkstantme\xc4\x8dio, ypa\xc4\x8d srityse, kur dominavo kelt\xc5\xb3 krik\xc5\xa1\xc4\x8dioni\xc5\xb3 vienuolijos. \xc5\xa0i\xc5\xb3 statini\xc5\xb3 paskirtis d\xc4\x97l archeologini\xc5\xb3 duomen\xc5\xb3 stokos n\xc4\x97ra ai\xc5\xa1ki._NEWLINE_Anks\xc4\x8diau Kanon\xc5\xb3 teis\xc4\x97s kodekse buvo apibr\xc4\x97\xc5\xbetos konkre\xc4\x8di\xc5\xb3 oratorij\xc5\xb3 paskirtys: priva\xc4\x8dios (individualiam naudojimui, pvz., vyskupo, ar grupiniam naudojimui, pvz., \xc5\xa1eimos bei j\xc5\xb3 kviestiems sve\xc4\x8diams), pusiau vie\xc5\xa1os (tam tikrais atvejais atidarytos ir kitiems tikintiesiems) ir vie\xc5\xa1os (pastatytos, kad b\xc5\xabt\xc5\xb3 prieinamos visiems tikintiesiems, norintiems jomis pasinaudoti). Pvz. \xc5\xa1is terminas pavartotas \xc5\xa0v. Benedikto reguloje (52 skyriuje), apra\xc5\xa1an\xc4\x8dioje asmeninio naudojimo bendruomeni\xc5\xb3 koply\xc4\x8dias vienuolynuose. _NEWLINE_Oratorij\xc5\xb3 paskirt\xc4\xaf naujai apib\xc5\xabdino 1983 m. kanon\xc5\xb3 teis\xc4\x97s kodeksas, suteikdamas terminui nauj\xc4\x85 reik\xc5\xa1m\xc4\x99. Dabar oratorija laikoma privati bendruomen\xc4\x97s ar grup\xc4\x97s nari\xc5\xb3 mald\xc5\xb3 vieta, kuri grup\xc4\x97s vyriausiojo nuo\xc5\xbei\xc5\xabra gali b\xc5\xabti atveriama ir vie\xc5\xa1am naudojimui. Tokia reik\xc5\xa1m\xc4\x97 atitinka 1917 m. kanon\xc5\xb3 teis\xc4\x97s kodekso pusiau vie\xc5\xa1\xc4\x85 oratorij\xc4\x85. Tuo tarpu 1917 m. Kodekso privati oratorija beveik atitinka 1983 m. Kodekse apibr\xc4\x97\xc5\xbet\xc4\x85 koply\xc4\x8di\xc4\x85, nes labai pana\xc5\xa1i abiej\xc5\xb3 maldos nam\xc5\xb3 naudojimo paskirtis.\n_START_SECTION_\nLietuvoje\n_START_PARAGRAPH_\n1824 m. Vilniaus \xc5\xa0v. apa\xc5\xa1talo Baltramiejaus ba\xc5\xbeny\xc4\x8dia perstatyta i\xc5\xa1 vienuoli\xc5\xb3 oratorijos. _NEWLINE_1930 m. \xc5\xa0iauliuose \xc4\xafsik\xc5\xabrus j\xc4\x97zuit\xc5\xb3 misijai pastatyta m\xc5\xabrin\xc4\x97 oratorija \xe2\x80\x93 dabar \xc5\xa0iauli\xc5\xb3 \xc5\xa0v. Ignaco Lojolos ba\xc5\xbeny\xc4\x8dia. _NEWLINE_Nuo 1938 m. stovinti Palendri\xc5\xb3 Au\xc5\xa1ros Vart\xc5\xb3 Marijos ba\xc5\xbeny\xc4\x8dia (Kelm\xc4\x97s raj.) fundatoriaus valia buvo vadinta vie\xc5\xa1a oratorija.'